[pic] | AZ EURÓPAI KÖZÖSSÉGEK BIZOTTSÁGA |

Brüsszel, 31.10.2008

COM(2008) 693 végleges

10. SZ. ELŐZETES KÖLTSÉGVETÉS-MÓDOSÍTÁSI TERVEZET A 2008. ÉVI ÁLTALÁNOS KÖLTSÉGVETÉSHEZ

SZAKASZONKÉNTI BONTÁSÚ KIADÁSI KIMUTATÁS III. szakasz – Bizottság

10. SZ. ELŐZETES KÖLTSÉGVETÉS-MÓDOSÍTÁSI TERVEZET A 2008. ÉVI ÁLTALÁNOS KÖLTSÉGVETÉSHEZ

SZAKASZONKÉNTI BONTÁSÚ KIADÁSI KIMUTATÁS III. szakasz – Bizottság

Tekintettel:

- az Európai Közösséget létrehozó szerződésre és különösen annak 272. cikkére,

- az Európai Atomenergia-közösséget létrehozó szerződésre és különösen annak 177. cikkére,

- a legutóbb az 1525/2007/EK tanácsi rendelettel[1] módosított, az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre[2] és különösen annak 37. cikkére,

Az Európai Bizottság ezúton terjeszti a költségvetési hatóság elé a 2008. évi általános költségvetés 10. sz. előzetes költségvetés-módosítási tervezetét.

TARTALOMJEGYZÉK

1. Bevezetés 4

2. A bevétel-előrejelzés emelése 4

2.1. A saját források felülvizsgálata 4

2.2. Egyéb bevételek 4

3. A kifizetési előirányzatok csökkentése 5

3.1. 1a. fejezet – Versenyképesség a növekedésért és foglalkoztatásért 5

3.2. 1b. fejezet – Kohézió a növekedésért és foglalkoztatásért 6

3.3. 2. fejezet – A természeti erőforrások megőrzése és kezelése 7

3.4. 3b. fejezet – Uniós polgárság 7

3.5. 4. fejezet – Az EU mint globális szereplő 8

ÖSSZEFOGLALÓ TÁBLÁZAT A PÉNZÜGYI KERET FEJEZETEI SZERINTI BONTÁSBAN 11

A SZAKASZONKÉNTI BONTÁSÚ KIADÁSI KIMUTATÁS VÁLTOZÁSAI

A szakaszonkénti bontású kiadási kimutatás változásai külön, a SEI-BUD rendszeren keresztül kerülnek továbbításra. A szakaszonkénti bontású kiadási kimutatás változásainak angol nyelvű változata tájékoztatásul költségvetési mellékletként csatolva található.

1. BEVEZETÉS

Ez az előzetes tervezet a 2008. évi költségvetés 10. sz. módosításáról a következő elemeket tartalmazza:

- nettó emelésre van szükség a bevétel-előrejelzésben (1 198,7 millió EUR) a saját források és egyéb bevételek előrejelzésének felülvizsgálata tekintetében,

- figyelembe véve a más fejezetekből a globális átcsoportosítás keretében javasolt átsorolásokat, az 1a., 1b., 2., 3b. és 4. fejezet költségvetési tételének kifizetési előirányzatait (4 891,3 millió EUR) csökkenteni kell.

2. A BEVÉTEL-ELőREJELZÉS EMELÉSE

2.1. A saját források felülvizsgálata

A 2000. május 22-i 1150/2000/EK, Euratom tanácsi rendelet[3] 16. cikkével összhangban a Bizottság felülvizsgálta a saját források előrejelzését. Ez különösen a HÉA- és GNI-egyenlegekre és a hagyományos saját forrásokra vonatkozik.

Ami a HÉA- és GNI-alapú saját források egyenlegeit illeti, a Bizottság a rendelkezésre álló információk alapján egy 1 823,7 millió eurós összeg beállítását javasolja. Ez az emelés a költségvetés bevételi oldalának 3 1. és 3 2. alcímét érinti.

A HÉA- és GNI-adatok jelenleg is folyamatban lévő ellenőrzése miatt a tagállamok egyenlegeire vonatkozó számítások e szakaszban még mindig átmeneti jellegűek. Ennek eredményeképpen a Bizottság az ezen előzetes költségvetés-módosítási tervezetre vonatkozó eljárás során esetleg kénytelen lesz felülvizsgálni az adatokat.

A Bizottság a hagyományos saját források 1 600 millió euróval történő csökkentését is javasolja a bevételi oldal 12. alcímében. Az 5/2008. sz. költségvetési módosítás[4] a hagyományos saját források teljes összegét nettó 18 536,3 millió euróra becsülte. Figyelembe véve azonban a könyvelt összegek év eleje óta tapasztalt alakulását, ez a becsült összeg jelenleg 16 936,3 millió eurót tesz ki. Amennyiben az utolsó negyedévre vonatkozó adatok e becslés jelentős módosítását teszik szükségessé, a Bizottság az adatait a költségvetési eljárás során is felülvizsgálja majd.

2.2. Egyéb bevételek

A strukturális alapokkal kapcsolatos pénzügyi korrekciók (6 5 0 0. jogcím)

Figyelembe véve a 6 5 0 0. jogcímhez könyvelt összegeket, és feltételezve, hogy ezeket az összegeket ebben az évben nem használják fel újra, a Bizottság 313 millió eurós összeg költségvetésbe történő beállítását javasolja.

Egyéb, nem címzett hozzájárulások és visszatérítések (6 6 0 1. jogcím)

A 6 6 0 1. jogcím jelenlegi eredményére tekintettel további 33 millió EUR beállítása lehetséges.

Késedelmi kamatok és bírságok

Az általános bevételi kimutatás 7 0. és 7 1. alcíme tartalmazza a késedelmi kamatokat és bírságokat. A 3/2008. sz. költségvetési módosítás[5] már 849,2 millió euróval megemelte a 2008. évi költségvetésbe beállított összegeket. Tekintettel az eddig befolyt, vagy várhatóan befolyó összegekre, a Bizottság további 629 millió EUR költségvetésbe történő beállítását javasolja.

3. A KIFIZETÉSI ELőIRÁNYZATOK CSÖKKENTÉSE

A Bizottság javasolja, hogy bizonyos költségvetési tételek esetében a kifizetési előirányzatok szintjét igazítsák ki annak érdekében, hogy jobban összhangban legyenek a szükségletek legutóbbi becsléseivel, mivel azzal a feltevéssel él, hogy a Bizottság által az ún. globális átcsoportosítások keretében külön kért, a kifizetési előirányzatok költségvetési tételek közötti kiegyensúlyozását a költségvetési hatóság el fogja fogadni. A kifizetési előirányzatok szintjének csökkentése tekintetében javasolt összeg 4 891,3 millió eurót tesz ki.

3.1. 1a. fejezet – Versenyképesség a növekedésért és foglalkoztatásért

A vállalati programok lezárása (–50 millió EUR)

A 01 04 05. költségvetési jogcímcsoport alatti kifizetési előirányzatok kifizetése két vagyonkezelői számlára történik, melyet a Bizottság nevében az Európai Beruházási Alap (EBA) kezel. A kötelezettségek teljesítését az EBA (a Bizottság nevében) szükség szerint a fenti számlákról történő kifizetések útján végzi. A két számla biztosítja a két pénzügyi eszköz – a garanciák és a kockázati tőke – fedezetét.

E program szerint a Bizottságnak szüksége van a kötelezettségvállalási előirányzatokra annak érdekében, hogy az Európai Beruházási Alap – mint végrehajtó szerv – számára a pénzügyi közvetítőkkel kötendő szerződések aláírását engedélyezhesse. A Bizottság rövid távon a kifizetési előirányzatoknak csupán egy részét kéri, mivel azok bizonyos feltételek teljesülésétől függnek:

- a kockázatitőke-befektetések esetében a pénzeszközöket csak abban az esetben fizetik ki a kockázatitőke-társaság számára, ha azokra egy beruházás megvalósítása vagy a kockázatitőke-alap támogatható költségeinek kifizetése céljából van szükség. Amennyiben nincs beruházás, nincs kifizetés sem.

- ami a garanciákat illeti, a pénzeszközöket valamely pénzügyi közvetítőnek fizetik ki akkor, ha mulasztás történt, és a pénzügyi közvetítő kéri a kezességvállalással történő kifizetést. Amennyiben nincs mulasztás, nincs kifizetés sem.

Mivel az EBÁ-nak minden körülmények között képesnek kell lennie a kifizetések kellő időben történő teljesítésére, a kifizetési előirányzatokat az EBA által a Bizottság nevében vezetett vagyonkezelői számlák elegendő pénzeszközzel való ellátására használják fel. A várható kifizetések mértékére vonatkozóan végzett rendszeres ellenőrzések biztosítják, hogy minden körülmények között továbbra is elegendő pénzeszközök álljanak az EBA rendelkezésére. Az „elegendő” kifejezés ebben az esetben a kifizetések várható mértékére utal, és nem a teljes kötelezettségvállalásra, mivel az EBA által aláírt szerződéseknek jelentős élettartamuk van. A lekötött összegek kifizetése igen hosszú időszakra is kiterjedhet.

A fentiekre tekintettel az egy adott évben esedékes kifizetések összegét nem lehet előre pontosan meghatározni; a Bizottság szolgálatai az adott év során folyamatos kapcsolatot tartanak fenn az EBÁ-val annak érdekében, hogy az igényeket a ténylegesen teljesítendő kifizetések alapján kiigazítsák.

Az EBÁ-tól kapott tájékoztatás alapján a Bizottság a kifizetési előirányzatok 86,2 millió euróról 36,2 millió euróra történő csökkentését javasolja (–50 millió EUR). E becslés a 2008. év hátralévő időszaka vonatkozásában előre jelzett kifizetési szükségleteken alapul, amelyek minden valószínűség szerint nem haladják meg a legfeljebb 36 millió eurót. Továbbá a vagyonkezelői számlákon már elegendő pénzeszközök állnak rendelkezésre ahhoz, hogy szükség esetén még ennél jelentősen magasabb kifizetési igényeket is fedezhessenek.

3.2. 1b. fejezet – Kohézió a növekedésért és foglalkoztatásért

Strukturális alapok és Kohéziós Alap (–4 514,7 millió EUR)

Ezen előzetes költségvetés-módosítási tervezetben a Bizottság az 1b. fejezetben szereplő kifizetési előirányzatok 4 514,7 millió euróval történő csökkentését javasolja. Ennek indokolása az alábbiakban található.

Míg az új 2007–2013-as programozási időszakra vonatkozó működési programok túlnyomó többségét 2007-ben fogadták el, 2008-ban elhanyagolható lesz az e programokkal kapcsolatos időközi kifizetések mértéke. Még mielőtt valamely tagállam egy adott működési programra vonatkozó első kifizetési kérelmét benyújtaná, jelentést kell szolgáltatnia az irányítási és ellenőrzési rendszerekről, amelyet ezt követően a Bizottságnak kell elfogadnia. Az 1083/2006/EK tanácsi rendelet[6] 71. cikke úgy rendelkezik, hogy e jelentést „az egyes operatív programok jóváhagyását követő legkésőbb tizenkét hónapon belül” kell benyújtani.

Szeptember végén az irányítási és ellenőrzési rendszerekről szóló említett jelentés helyzete a következőképpen alakult. Az Európai Szociális Alap (ESZA) programjai tekintetében a lehetséges 117 jelentésből tizenhatot küldtek meg a tagállamok, melyek közül a Bizottság kettőt fogadott el. Az Európai Regionális Fejlesztési Alap (ERFA) és a Kohéziós Alap (KA) programjai esetében a 316 rendszerjelentésből a Bizottság 87-et vett kézhez, és közülük tizennyolcat fogadott el. A tagállamok a jelentések benyújtását az eredetileg reméltnél lassabban hajtották végre, aminek közvetlen kihatása van az időközi kifizetéseket illetően igényelt kifizetési előirányzatokra. Ezenfelül az irányítási és ellenőrzési rendszerek jóváhagyása nem vonja magával szükségszerűen a kifizetési kérelmek azonnali beáramlását, mivel – különösen az ERFA esetében – a tagállamok jelezték, hogy nem teljesítenek kifizetéseket mindaddig, amíg az irányítási és ellenőrzési rendszereik jóváhagyása meg nem történt.

A Kohéziós Alap, illetve kisebb mértékben az ERFA egyes működési programjai tekintetében a hatást az a tény is fokozza, hogy a 949 nagyobb projektet a tagállamoknak szintén be kell nyújtaniuk jóváhagyásra a Bizottság felé.

Ez azt jelenti, hogy a 2007–2013-as programok vonatkozásában 2008-ban teljesített kifizetések szinte teljes egészében a programozott előlegfizetésekre korlátozódtak. A 2000–2006-os programokra vonatkozó időközi kifizetések azonban a várakozáson felül alakultak, következésképpen felemésztették az eredetileg a 2007–20013-as programokra becsült kifizetések egy jelentős részét is (az új programoktól 7,3 milliárd eurót csoportosítottak át a régiek javára). A Bizottság azonban a 2000–2006-os programok vonatkozásában egyelőre számos kifizetést felfüggesztett egyes speciális működési programok irányítási és ellenőrzési rendszereinek ellenőrzését követően, mindaddig, amíg az érintett tagállam a szükséges korrekciós intézkedéseket végre nem hajtja.

A fentiek figyelembevételével a Bizottság az 1b. fejezet következő költségvetési sorai esetében a kifizetési előirányzatok csökkentését javasolja:

Költségvetési tétel | Megnevezés | Változás (EUR) |

04 02 17. | ESZA – Konvergencia | -649 702 522 |

04 02 19. | ESZA – Regionális versenyképesség és foglalkoztatottság | -965 000 000 |

13 03 16. | ERFA – Konvergencia | -1 127 000 000 |

13 03 18. | ERFA – Regionális versenyképesség és foglalkoztatottság | -200 000 000 |

13 03 19. | ERFA – Európai területi együttműködés | -158 000 000 |

13 04 02. | Kohéziós Alap | -1 415 000 000 |

1b. fejezet összesen | -4 514 702 522 |

Emlékeztetni kell rá, hogy az 1b. fejezet tekintetében a Bizottság által kért 2008. évi költségvetést azon feltételezés alapján határozták meg, hogy a 2007–2013-as programokat 2007-ben elfogadják, és azok végrehajtása közvetlenül a jóváhagyásuk után megkezdődik, aminek következtében az időközi kifizetések szintje megfelelő lesz.

3.3. 2. fejezet – A természeti erőforrások megőrzése és kezelése

Halászati megállapodások tartalékalapja (–20,7 millió EUR)

A tartalék 40 02 41 02. tétele az egyes harmadik országokkal kötendő esetleges új halászati megállapodásokra vonatkozó előirányzatokat foglalja magában. A Libériával, Sierra Leonéval, Tanzániával, Kenyával és Szenegállal folytatott tárgyalások jelenlegi állása alapján az említett országokkal 2008 végéig már nincs mód az esetleges megállapodások megkötésére. Következésképpen a 20,7 millió EUR összegű fel nem használt kifizetési előirányzat törölhető. A vonatkozó kötelezettségvállalási előirányzatokat a DEC22/2008. sz. átcsoportosítás keretében túlnyomórészt már felhasználták.

3.4. 3b. fejezet – Uniós polgárság

Közegészségügyi program (–13,6 millió EUR)

A közegészségügyi program (2003–2008) lezárása (17 03 01 01.) jogcím alatt a kifizetési előirányzatok forrásaiból 2008-ban várhatóan kb. 14 millió eurót nem használnak fel. A források kihasználatlanságának két fő oka van.

Egyrészt a közegészségügyi program 2007 utolsó negyedévében egy megközelítőleg 7 millió EUR összegű célhoz kötött bevételt kötött le, ami további érdekes projektek e program általi finanszírozását tette lehetővé. Kifizetési előirányzatok céljára ugyanilyen összeg állt rendelkezésre, de tekintettel a kötelezettségvállalás időpontjára, 2007 folyamán kifizetésre már nem kerülhetett sor. E kifizetési előirányzatokat automatikusan átvitték a 2008-as évre, azonban ez a 2008. évi előzetes költségvetési tervezet elkészítésekor – 2007 elején – még nem volt előre látható. Ennek egyenes következményeként az e költségvetési tételen rendelkezésre álló kifizetési előirányzatok összességében kb. 7 millió eurós többletet mutatnak.

Továbbá a közegészségügyi program számos támogatása tekintetében a Bizottság meghosszabbítást engedélyezett, mivel a kedvezményezetteknek nehézségeket okoz, hogy az elvárt eredményeket a kellő időre elérjék. Emellett bizonyos kedvezményezetteknél késedelem tapasztalható a visszatérítéssel kapcsolatos dokumentumok vagy a kapcsolódó bizonyítékok benyújtásánál. Következésképpen több kifizetést – mintegy 7 millió EUR összegig – 2009-re halasztottak.

A csatlakozást követő intézményépítési intézkedésekre szóló átmeneti támogatási eszköz (–26,7 millió EUR)

A tervezettnél kevesebb forrás felhasználása főképpen a Bulgáriának a PHARE előcsatlakozási támogatás keretében (lásd alább) és az átmeneti támogatási eszköz alapján teljesített kifizetések felfüggesztésével magyarázható. 2008. július 23-án az Európai Bizottság határozatot fogadott el, amelyben a négy bolgár végrehajtó szerv közül kettőtől megvonja azt a jogot, hogy a fent említett két pénzügyi eszközzel összefüggő programokat irányítson. Ezért a Bizottság a 22 03 01. jogcímcsoport kifizetési előirányzatainak 26,7 millió euróval történő csökkentését javasolja.

3.5. 4. fejezet – Az EU mint globális szereplő

Előcsatlakozási eszköz (IPA) – Humán erőforrás-fejlesztés (–47,6 millió EUR)

A Bizottság még nem kapta meg a török hatóságoktól az IPA IV. alkotóelemére (humán erőforrás) vonatkozó akkreditációs csomagot, illetve az irányítás átruházása iránti kérelmet. A csomag formális benyújtása – a török kormány által a 2008. július közepén a finanszírozási megállapodás tárgyában tartott szeminárium alkalmával adott tájékoztatás szerint – július végén lett volna esedékes.

A megfelelőségi értékelés jelenleg is folyamatban van, és nem jelöltek meg új időpontot az akkreditációs csomag Bizottság felé történő benyújtását illetően. Még ha a Bizottság a csomagot szeptember vége előtt kézhez is vette volna, ellenőreinek nem állt volna módjában, hogy azt értékeljék, lebonyolítsák az akkreditációs ellenőrző látogatást, illetve megbizonyosodjanak afelől, hogy (abban a valószínűtlen esetben, hogy az ellenőrző látogatás során semmilyen gátló tényező nem merül fel) az irányítás átruházása iránti kérelem az év végére készen áll a Bizottság általi elfogadásra.

Mindezen felül nem sikerült megállapodni a török hatóságokkal a finanszírozási megállapodás szövegéről. Tekintettel arra, hogy az ütemterv október közepén egy újabb „tájékoztató szemináriumot” helyez kilátásba, illetve figyelembe véve, hogy a Bizottság mintamegállapodásáról szóló tárgyalásokra és annak az alkotórészhez való hozzáigazítására csak a szemináriumot követően kerülhet sor, nem tűnik valószerűnek, hogy a finanszírozási megállapodást még az év vége előtt meg lehet kötni.

Mivel az irányítás átruházása, valamint a finanszírozási megállapodás megkötése – ami az előfinanszírozási kifizetés feltételeit képezné – az év végéig nem kivitelezhető, a Bizottság a 04 06 01. jogcímcsoport kifizetési előirányzatainak 47,6 millió euróval történő csökkentését javasolja.

Előcsatlakozási segítségnyújtási eszköz a vidékfejlesztéshez (IPARD) (–70 millió EUR)

A jogi alap rendelkezéseinek megfelelően semmilyen kifizetés – ideértve az előfinanszírozási kifizetéseket is – nem teljesíthető az irányítás átruházásáról szóló határozat Bizottság általi elfogadása előtt. Tekintettel arra, hogy az átruházásra 2008 folyamán egyik tagjelölt ország vonatkozásában sem kerül sor, a 2008-ra szóló összes kifizetési előirányzat felhasználatlan marad.

A tagjelölt országoknak létre kell hozniuk a megfelelő struktúrákat (nemzeti hatóságok és/vagy ügynökségek), amelyek biztosítják a programoknak a hatékony pénzgazdálkodás elveivel összhangban történő végrehajtását, illetve ezt követően valamennyi nemzeti szintű akkreditációs ellenőrzést elvégzik. A tagállami előterjesztést követően a Bizottságnak ellenőrzéseket kell végeznie az adminisztratív struktúrák értékelése céljából, illetve annak meghatározására, hogy az egyes intézkedésekre vonatkozó külön irányítási és ellenőrzési rendszerek megfelelnek-e a közösségi szabványoknak.

Bár a tagjelölt országok jelentős erőfeszítést fejtettek ki annak érdekében, hogy az átruházást még 2008 folyamán megszerezzék, immár nyilvánvaló, hogy ezt az idei évben nem sikerül elérniük. A legutóbbi előrejelzések szerint Horvátország 2008. október végéig adja meg az intézkedések akkreditációját, majd ezt követően nyújtja be irányítás-átruházási kérelmét a Bizottság felé, amit előreláthatólag 2009 első félévében hagynak jóvá számára. A másik két tagjelölt ország esetében hosszabb átfutási időre kell számítani, tekintettel a késedelmes nemzeti szintű akkreditációra és a közösségi források kezelésével kapcsolatos tapasztalat hiányára. Ezért a Bizottság a 05 05 02. jogcímcsoport kifizetési előirányzatainak 70 millió euróval történő csökkentését javasolja.

Előcsatlakozási strukturális politikák eszköze (ISPA) – Más korábbi projektek lezárása (2000–2006) (–100 millió EUR)

A 13 05 01 01. költségvetési tételben szereplő kifizetési előirányzatok a Bulgáriában és Romániában megvalósítandó projektek lezárására szolgálnak. E költségvetési tétel kifizetési előrejelzéseit ezek a tagállamok jelentősen csökkentették. A kifizetési előrejelzések csökkentése annak tudható be, hogy a visszatérítési kérelmek mindkét országban elmaradtak a várakozástól, valamint két bulgáriai projekt kifizetéseit felfüggesztették. A felfüggesztésről szóló határozatot követően – amelyet a Bizottság 2008 júliusában fogadott el – a szóban forgó projektek vonatkozásában az idei évben kifizetési igények nem várhatóak. 2008. november végéig a bolgár hatóságoknak számos intézkedést kell végrehajtaniuk (további ellenőrzések, cselekvési terv kidolgozása és végrehajtása, valamint változtatások a pénzügyi irányítási és ellenőrzési rendszerek terén) a két felfüggesztett projekt átfogó irányításának javítása érdekében. A Bizottság nyomon követi majd ezen intézkedések végrehajtását azok befejezése után, és az eredmények függvényében vagy feloldja a felfüggesztést, vagy pénzügyi korrekciót rendel el.

Következésképpen, a kifizetési előrejelzések csökkenésének eredményeként a Bizottság a 13 05 01 01. jogcím kifizetési előirányzatainak 100 millió euróval történő csökkentését kéri.

Együttműködés Ázsia fejlődő országaival (–48 millió EUR)

A 19 10 01 01. jogcímcsoport alatt 2008-ban előirányzott néhány kifizetést csökkenteni vagy törölni kell a következő okokból:

- Banglades (oktatási program): a program végrehajtása a vártnál jóval lassabban halad a 2007. novemberi ciklon okozta károk miatt. A program félidős felülvizsgálatáról szóló ajánlással összhangban a 2008. évi kifizetések szintjét 17 millió euróval csökkentették.

- India (a közegészségügyi ágazat költségvetési támogatása): az indiai kormánnyal a finanszírozási megállapodás tárgyában folytatott tárgyalások során e megállapodás aláírását – a kedvezményezett adminisztratív nehézségei miatt – elhalasztották. Ezért az eredetileg becsült összeget 13 millió euróval csökkentik.

- India: az iskolai oktatás javítását célzó programról szóló szerződés keretében igényelt végleges összeg – a szerződő fél részére szóló nem várt beszedési utalványnak köszönhetően – 1,7 millió euróval kevesebb az eredetileg tervezettnél.

- Kambodzsa (költségvetési támogatási program): tekintettel arra, hogy a kormány a kívánatosnál lassabb ütemben hajtja végre a pénzeszközök felszabadításához szükséges intézkedéseket, az 5 millió EUR összegű részletek 2008 során nem kerülnek kifizetésre.

- Mianmar: az Egyesült Nemzetek Projektszolgáltatási Hivatalával (UNOPS) a „Három Betegség Alap” (HIV/AIDS, malária, tuberkulózis) vonatkozásában kötött szerződés céljaira szolgáló kifizetés összegét az eredetileg tervezett 4,3 millió euróról 2 millió euróra csökkentették, mivel az ellenőrzés során olyan elemekre is fény derült, amelyek esetében a teljes kifizetés nem megengedett (2,3 millió EUR összegű csökkentés).

- Pakisztán: a Világbank döntése következtében – miszerint megváltoztatja a program finanszírozási módját – 2008 folyamán nem várható a 6 millió eurós részlet kifizetése az „Oktatási ágazat támogatási programja” javára, ami az EU számára új szakpolitikai mátrix kidolgozását teszi szükségessé. Ennek folytán a költségvetési támogatás kifizetését elhalasztják.

- Indonézia (jogi és biztonsági program): a finanszírozási támogatás aláírását a kormány elhalasztotta, így a szerződések odaítélése még nem történt meg. A szerződések aláírásához kötött kifizetéseket (3 millió EUR) a jövő évre halasztják.

ÖSSZEFOGLALÓ TÁBLÁZAT A PÉNZÜGYI KERET FEJEZETEI SZERINTI BONTÁSBAN

Pénzügyi keret Fejezet/alfejezet | 2008. évi pénzügyi keret | Az 1–6/2008. sz. költségvetés-módosítást és a 7–9/2008. sz. előzetes költségvetés-módosítási tervezetet magában foglaló 2008. évi költségvetés | 10/2008. sz. előzetes költségvetés-módosítási tervezet | 2008. évi költségvetés + 1-6/2008. sz. költségvetés-módosítás és 7-10/2008. sz. előzetes költségvetés-módosítási tervezet |

|Kötelezettségvállalási előirányzat |Kifizetési előirányzat |Kötelezettségvállalási előirányzat |Kifizetési előirányzat |Kötelezettségvállalási előirányzat |Kifizetési előirányzat |Kötelezettségvállalási előirányzat |Kifizetési előirányzat | | 1. FENNTARTHATÓ NÖVEKEDÉS | | | | | | | | | | 1a. Versenyképesség a növekedésért és foglalkoztatásért |10 386 000 000 | |11 086 000 000 |9 768 739 600 |0 |-50 000 000 |11 086 000 000 |9 718 739 600 | |1b. Kohézió a növekedésért és foglalkoztatásért |47 267 000 000 | |47 255 948 720 |40 538 785 026 |0 |-4 514 702 522 |47 255 948 720 |36 024 082 504 | | Összesen | 57 653 000 000 | |58 341 948 720 | 50 307 524 626 | 0 |-4 564 702 522 | 58 341 948 720 | 45 742 822 104 | | Fennmaradó mozgástér[7] | | |-188 948 720 | | | |-188 948 720 | | | 2. A TERMÉSZETI ERŐFORRÁSOK MEGŐRZÉSE ÉS KEZELÉSE | | | | | | | | | | Ebből: piachoz kapcsolódó kiadások és közvetlen kifizetések |46 217 000 000 | |41 006 490 000 |40 889 550 500 | | |41 006 490 000 |40 889 550 500 | | Összesen | 59 193 000 000 | |56 314 715 538 | 53 241 270 053 | 0 |-20 682 000 | 56 314 715 538 | 53 220 588 053 | | Fennmaradó mozgástér | | |2 878 284 462 | | | |2 878 284 462 | | | 3. UNIÓS POLGÁRSÁG, SZABADSÁG, BIZTONSÁG ÉS A JOG ÉRVÉNYESÜLÉSE | | | | | | | | | | 3a. Szabadság, biztonság és a jog érvényesülése |747 000 000 | |730 274 000 |533 196 000 | | |730 274 000 |533 196 000 | |3b. Uniós polgárság |615 000 000 | |888 034 197 |981 444 203 |0 |-40 300 000 |888 034 197 |941 144 203 | | Összesen | 1 362 000 000 | |1 618 308 197 | 1 514 640 203 | 0 |-40 300 000 | 1 618 308 197 | 1 474 340 203 | | Fennmaradó mozgástér[8] | | |16 883 000 | | | |16 883 000 | | | 4. AZ EU MINT GLOBÁLIS SZEREPLŐ[9] | 7 002 000 000 | | 7 311 218 000 | 8 112 728 400 | 0 |-265 600 000 | 7 311 218 000 | 7 847 128 400 | | Fennmaradó mozgástér | | | -70 000 000 | | | | -70 000 000 | | | 5. IGAZGATÁS[10] | 7 380 000 000 | |7 279 207 193 | 7 279 767 193 | 0 |0 |7 279 207 193 | 7 279 767 193 | | Fennmaradó mozgástér | | | 177 792 807 | | | | 177 792 807 | | | 6. ELLENTÉTELEZÉS | 207 000 000 | |206 636 292 | 206 636 292 | 0 |0 |206 636 292 | 206 636 292 | | Fennmaradó mozgástér | | | 363 708 | | | | 363 708 | | | ÖSSZESEN | 132 797 000 000 | 129 681 000 000 | 131 072 033 940 | 120 662 566 767 | 0 |-4 891 284 522 | 131 072 033 940 | 115 771 282 245 | | Fennmaradó mozgástér | | |2 814 375 257 | 9 607 842 430 | | |2 814 375 257 | 14 499 126 952 | |

[1] HL L 343., 2007.12.27., 9. o.

[2] HL L 248., 2002.9.16., 1. o.

[3] HL L 130., 2000.5.31., 1. o.

[4] Elfogadva 2008. szeptember 2-án.

[5] HL L 208., 2008.8.5., 1. o.

[6] HL L 210., 2006.7.31., 25. o.

[7] Az 1a. fejezet alatt fennmaradó mozgástér számításában nem szerepel az Európai Globalizációs Alkalmazkodási Alap (EGF). A rugalmassági eszközt 200 millió EUR értékben mobilizálták.

[8] Az Európai Unió Szolidaritási Alapjából származó összeg a költségvetésben a megfelelő fejezetek felső határát túllépve szerepel, a 2006. május 17-i intézményközi megállapodásnak (HL C 139., 2006.6.14.) megfelelően.

[9] A 4. fejezet 2008. évi fennmaradó mozgástere nem veszi figyelembe a sürgősségi segélyre képzett tartalékot. A rugalmassági eszközt 70 millió EUR értékben mobilizálták.

[10] Az 5. fejezet felső korlátja alatt fennmaradó mozgástér kiszámítása során figyelembe vették a 2007–2013 közötti időszakra vonatkozó pénzügyi keret 1. lábjegyzetét a személyzet által a nyugdíjrendszerbe fizetett 77 millió eurós hozzájárulás erejéig.